הכנסייה השחורה

הכנסייה השחורה (גרמנית: Schwarze Kirche; רומנית: Biserica Neagră) היא כנסייה בבראשוב, עיר בדרום מזרח טרנסילבניה ברומניה. היא נבנתה על ידי הקהילה הגרמנית של העיר והיא האנדרטה הגותית העיקרית במדינה, בנוסף להיותה אחת ממקומות הפולחן הלותרניים הגדולים והחשובים במדינה.

המבנה הרומי-קתולי נודע במקור כ"כנסיית מרים הקדושה", והוא החליף מבנה ישן אשר שימש לאותה מטרה. בנייתו החלה בסוף המאה ה-14. ניתוח עדויות קשורות הביא מספר חוקרים למסקנה כי העבודות החלו בין 1383 ל־1385, במהלכן העסיקו עובדים ובעלי מלאכה בולגרים שהמשיכו להקים את המושבה הבולגרית בבראשוב. 

על פי אגדה פופולרית, ילד גרמני הפריע לפועלים הבולגרים ואמר להם שאחד הקירות נטוי. אחד הפועלים דחף את הילד ממגדל הכנסייה ואז החביא את גווייתו בכנסייה כדי להסתיר את פשעו.

המבנה נהרס בחלקו במהלך שרפה גדולה שפרצה בזמן פלישת כוחות הבסבורג ב־21 באפריל 1689 (במהלך המלחמה הטורקית הגדולה) ומאז היא נודעת כ"כנסייה השחורה". חלק גדול מהמבנה הפנימי עבר שינוי במהלך המאה ה-18, תוך התייחסות לעיצוב המקורי.

קישורים חיצוניים

הערות שוליים

בראשוב
רומניה: כנסיות
סקסונים טרנסילבנים